PREEKSTUDIES - Blog
Verder geluister	Preekbeplanning	Aktueel	Inligting	Communitas.co.zaBlogsPreekstudies
Geskryf deur Jurgens Hendriks on 14 Mei 2013. Posted in Preekstudies - Verder geluister	19 Mei 2013 ~ Pinksterfees ~ Rom 8:12-17 ~ PINKSTER is 'n TUIN of 'n TRONKPinkster is die hoogtepunt van Paasfees, die afronding van God se koms na ons, die rolspel van die wederkoms!Romeine 8 in die Leesrooster se eksegese is uitstekend. Jy lees daar hoe Paulus die triomf van die evangelie uitjubel. Hoofstuk 8 is vol juigkrete oor die implikasies van wat God in Christus gedoen het. Die dans van die Triniteit is so ooglopend verruklik: die Vader se trou, die vervulling van die verbond, die Seun se offer en die Gees van Christus se voltooiing van die versoening en die bevryding uit die mag van die dood. Let op, hierdie temas vind jy oral in die Bybel. Die eerste verduideliking daarvan is in Genesis.
Dit gaan om die keuse waar jy wil lewe: tuin of tronk. Gaan jy aanvaar wat God gratis gee? Verstaan jy dat genade nie los van gehoorsaamheid is nie maar ook dat gehoorsaamheid nooit los is van die Pinksterwonder, van die werk van die Gees nie?Dink oor die twee stories in die leesrooster oor twee gebroke mense se ervaring in twee eredienste. Daar sal in elke gemeenskap in SA en in die hele wêreld dergelike voorbeelde wees.Nou hier is die punt: God gee vir ons 'n skepping, die aarde en alles daarop ... Hy seën ons. Hy sê vir Abraham die doel van sy roeping en reis is om 'n seën te wees ... Hy gee vir sy nageslag 'n land sodat hulle tot 'n seën kan wees. Hy gee vir ons sy Seun en die Vader en die Seun gee vir ons die Gees ... om 'n seën te wees. Dis Pinkster sodat ons 'n seën kan wees vir die wêreld. Hoe jy die seën uitleef, kan met baie Skrifgedeeltes verduidelik word - Matt 28:16-20 is 'n gewilde een. Maar, let tog op dat dit om publieke teologie gaan, die Pinksterseën moet elke duimbreedte van die lewe verander en verryk! Pinkster is soos Rom 8 dit hier uitjubel 'n bevrydingsfees. Wie 'n seën word, ontdek sy ware erfenis en as jy dit besef, kyk jy na God en roep oorstelp "Pappa!"Die onbegryplike is dat ons die seëning vir onsself vat en dit nie wil weggee nie (kyk hoe goed het Moses dit in Deut 8 verduidelik). Dis wat Gen 3 verduidelik. Adam en Eva se tuin word 'n tronk. Hulle sê nie "Pappa!" toe hulle God sien nie, hulle is net vol verwyte oor wie se skuld dit nou eintlik is. Kindskap se geheim is weggee, jouself gee, omgee, die dronkie gaan help. Pinkster is om in die krag van die Gees 'n seën te wees, jouself te gaan weggee in navolging van Christus.Rom 8:9 gee Paulus se verduideliking van Adam en Eva se foutjie. Hy noem dit ons sondige natuur. Ons sondige natuur is al daai mure wat ons om onsself bou om ons teen die wêreld te beskerm, dis alles wat verhoed dat ons tot 'n seën kan wees (Sag 2:1-13 verduidelik dit ook). Soos met apartheid. Soos om mense wat anders as ons gerat is in hulle seksualiteit of kleur, of geloof, of wat ook al te vermy. Die ANC is fluks op dieselfde pad. Die President bou vir hom sy eie tuintjie, Nkandla.Pinksterfees is die getuienis wat kan gebeur as die Gees van God uitgestort word en ons vrymaak van ons selfsug sodat ons die oneindig groter erfenis van die Koninkryk van God kan ontdek. Dis eers dan dat jy jou Vader kan sien en oorstelp "Pappa!" vol verbystering en vreugde roep. Jurgens Hendriks
Seisoen van Luister Powerpoint: http://www.seisoenvanluister.co.za/produkte/powerpoint-en-word/kerkjaar-volgorde/kerkjaar-2012-13/files-download/757_8587c0394dd85b57aa1316fe387f0319 Lewer kommentaar Trefslae: 39
Geskryf deur Christina Landman on 07 Mei 2013. Posted in Preekstudies - Verder geluister	Sondag 12 Mei 2013 ~ Sewende Sondag van Paastyd: Ons wag op die Môrester ~ Openbaring 22:16
Ek het eendag 'n slegte boek gelees. Dit was 'n slegte boek, gewoon omdat dit sleg geskryf was. Eintlik het 'n mens gewonder waarom die boek ooit gepubliseer is. Maar toe spring daar skielik 'n pragtige storie uit die boek. Die storie was so mooi, dat nie eers 'n slegte skrywer 'n gemors daarvan kon maak nie. Dit was 'n storie, 'n ware verhaal, van 'n vrou wie se man 'n bywoner was, en ook nie eintlik 'n goeie een nie. So het hulle maar van plaas tot plaas aangetrek, tot hulle maar weer weggejaag is. En elke keer moes sy maar weer vir hulle 'n nuwe tuiste skep tussen watter vier mure ookal vir hulle gegee is. Maar elke keer, waar sy ookal was, het die vrou haar bed getrek sodat sy die môrester kon sien opkom. Dit is wat haar aan die lewe gehou het. Dit is wat haar laat opstaan het. Dit is wat haar woordeloos deur die dag gekry het. Die koms van die môrester.
Preekriglyn in Argief: http://www.communitas.co.za/leesrooster/nt/66-Openbaring/Openbaring%2022_12-21.doc
Seisoen van Luister powerPoint: http://www.seisoenvanluister.co.za/produkte/powerpoint-en-word/kerkjaar-volgorde/kerkjaar-2012-13/files-download/754_2539eb5c79906fcdcb8bee3119d89ac1 Lewer kommentaar Trefslae: 45
Geskryf deur Pierre Goosen on 07 Mei 2013. Posted in Preekstudies - Verder geluister	9 Mei 2013 ~ Hemelvaart ~ Hand 1:1-11
Dit is so sewe uur die aand en ek is op pad na een van die voorstedelike gemeentes. Die verkeer vloei, maar stadig. Al die bane is vol motors. Hoekom is al die mense op die paaie en nie by hulle huise nie? Dan besef ek, hulle is op pad na hulle huise! Vanoggend donker daar weg en al weer donker en nou eers weer op pad terug. Na alle waarskynlikheid moeg na 'n lang dag se werk. Die gedagte kom by my op, hoe kan die kerk/gemeente vanaand iets van hulle verwag. En na vyf – ses sulke dae hoe kan die kerk/gemeente Sondag iets van hulle verwag? Moeë mense soek rus en vrede. Immigreer na binne om net asem te skep. Om te herlaai vir die aanslag van môre. Dan besef ek net, ons sal aan 'n ander manier moet dink om gemeente en kerk te wees!Nie net vir die stad en sy mense nie, maar ook vir die mense in die afgeleë dele van die land. Alleenheid, eensaamheid, moeilik bekombaarheid, droogte, verlange na kinders in koshuise op ver plekke – dit alles maak jou op 'n ander manier moeg en laat jou soek na 'n uitkoms.By die gemeente gekom (die opgeroeptes is tog daar!) wandel ons in die Woord. Wat vir my uitspring is vers 8: "Maar julle sal krag ontvang wanneer die Heilige Gees oor julle kom …" Ek wonder oor die krag. Om te kan konsentreer en nie 'n ongeluk te maak nie. Om by die huis te kom en kos te maak. Kinders te help met skoolwerk. Vergadering by te woon. Reg te maak vir môre se werkdag? Dankie Heilige Gees vir die krag vir elke dag!Maar dan val my oog op die res van die sin: " en julle sal my getuies wees in …"Wat 'n verrassing. Nie (net) krag vir die daaglikse katastrofes nie, maar om getuie te wees. Sommer hier waar ek is – in my motor, by die huis en tussen die mense waar ek my bevind en tot in die verste hoekie waar ek nog sal kom. 'n Getuie dat God mens geword het. Dat Jesus aan die kruis gesterf het en opgestaan en opgevaar het. Sodat ons in die krag en uit die krag en van die krag van die Heilige Gees kan leef en kan getuig van sy onbeskryflike liefde vir ons.Dit is waarin die eintlike betekenis van ons lewens lê. Die diepste doel van ons menswees. Bemagtig deur die hemelvaart van Christus en bekragtig deur die Heilige Gees kan ons Sy kragtige getuies wees. Hy die God vir ons. Hy Immanuel.
Preekriglyn in Argief _1: http://www.communitas.co.za/leesrooster/nt/44-Handelinge/Handelinge%2001_1-11%20eerste%20weergawe.htm
Preekriglyn in Argief _2: http://www.communitas.co.za/leesrooster/nt/44-Handelinge/Handelinge%2001_1-11%20tweede%20weergawe.htm
Seisoen van Luister PowerPoint: http://www.seisoenvanluister.co.za/images/stories/powerpoints/Handelinge1_1-11.jpg Lewer kommentaar Trefslae: 40
Geskryf deur Christina Landman on 29 April 2013. Posted in Preekstudies - Verder geluister	5 Mei 2013 ~ Sesde Sondag van Paastyd
"Ek was nooit 'n ou vol vrese en fobies nie," sê iemand nou die dag. "Maar deesdae is dit asof die lewe amper soort van jou vyand geword het. Jy moet net uitkyk of jy kry 'n klap. En sommer 'n groot een ook wat jou nie weer wil laat opstaan nie. Jy voel jy het nie 'n kans nie. Kos word roekeloos duur. Elke dag 'n nuwe belasting. Jy sien net hoe iemand een oomblik groot is, en die volgende oomblik in 'n sel sit. Partykeer kry jy sommer 'n gatslag-boete vir iets wat jy gedoen het wat nie eers gevaarlik was nie. Jy't nie eers geweet jy doen iets verkeerd nie. So, moenie worrie nie, vrees net." So sê die man toe.En dit laat 'n mens onwillekeurig weer dink aan Johannes se openbarings. En veral aan hoe God aan hom die nuwe Jerusalem geopenbaar het. Hier van Openbaring 21:10 af lees ons hoe Johannes die nuwe Jerusalem in detail beskryf. Daar sal, onder andere, 'n hoë muur om wees. Dit sal 'n veilige stad wees.Maar dit sal meer as veilig wees. Daar sal lewe wees. Daar sal 'n tuin in die stad wees. En die boom van die lewe sal daarin staan.Dadelik dink ons aan die boom van die lewe wat in die middel van die tuin van Eden gestaan het. En wat vir die mense verbode was. Maar die boom van die lewe wat in die nuwe Jerusalem staan, is daar vir almal om van te eet. Dit dra dwarsdeur die jaar vrugte, elke maand nuwes. Dit nooi jou uit om te eet. En dit word gevoed deur 'n sterkvloeiende rivier, wat direk van God se troon af kom.En dis nie net 'n boom wat lewe gee nie. Dis 'n boom wat nuwe lewe gee. Dit gee vrugte, en dit spruit blare uit. Die blare van die boom bring genesing, sê Openbaring 22:2. Dis 'n heelmaak-boom.Genesing is 'n proses. En die pad wat ons saam met God die Geneser stap, is 'n proses. Iemand het eenkeer ook gesê gelukkig wees is 'n proses, dis 'n pad wat jy saam met die lewe loop, oor klippe en deur waterstrome.En dis veral nou in die tyd na Paasfees dat ons onsself weer daaraan moet herinner. Met Jesus se koms, sy lewe, sy dood en sy opstanding het die nuwe Jerusalem by ons kom woon. God het onder ons kom woon soos nog nooit tevore nie. Ons stap 'n nuwe pad met God. En dis 'n pad van genesing.Maar wat ons veral moet onthou in hierdie dae, is dat ons deel van die genesing is. Ons is deel van die lewe, van lewe gee en lewe voortbring: die blare aan die boom van die lewe wat in die nuwe Jerusalem staan, is die dinge wat ons doen om van die wêreld 'n beter en gesonder plek te maak.En so is hierdie visioen van Johannes 'n uitnodiging aan ons om aan die lewe deel te neem. Om eerder te lewe, as om die lewe te vrees. So, in plaas van ons vrese vir die lewe te poets, kan ons eerder agente vir die lewe self word.So 'n blaartjie van genesing, wat sou dit kon wees?Ek dink om iets bemoedigends vir 'n verslae persoon te sê, dis 'n genesende blaartjie.En om jou werk te doen sonder korrupsie, al sou jy daarmee kon wegkom, dit maak die aarde heel.En om nie water en elektrisiteit te mors nie, dis 'n manier om gesond aan die lewe deel te neem, nie waar nie?En om die goeie in die mense om jou wakker te maak, al blaf hulle honde jou in die nag wakker, dit kan soos 'n groen blaar in 'n dor omgewing uitspruit.Of om 'n partytjie vir jou ma te reël wat tagtig word. Of om te luister wanneer 'n jong persoon jou van sy hooploosheid vertel.'n Belangrike blaar aan die boom van die lewe is egter om na jouself en jou gesondheid om te sien. Jou kop se gesondheid. Jou hart se gesondheid. Jou houding se gesondheid. Om jou vrese in te ruil … en vir die lewe te kies.
Preekriglyn in Argief: http://www.communitas.co.za/leesrooster/nt/66-Openbaring/Openbaring%2021_10%2021_22%2022_5.doc
Seisoen van Luister PowerPoint: http://www.seisoenvanluister.co.za/produkte/powerpoint-en-word/kerkjaar-volgorde/kerkjaar-2012-13/files-download/748_4dc0737a632c9ac1d23e6611f5ec6e17 Lewer kommentaar Trefslae: 77
Geskryf deur Christina Landman on 24 April 2013. Posted in Preekstudies - Verder geluister	Sondag 28 April 2013 ~ Vyfde Sondag van Paaastyd ~ Openbaring 21:1-6 ~ Jerusalem vir Ubuntu!
Ons lees in Openbaring 21:1-6 hoe Johannes sy kragtigste en mees skouspelagtige visioen beskryf. Die goue stad, Jerusalem, daal uit die hemel neer en word die nuwe aarde. En nou het ons die gewoonte om aan hierdie stad, hierdie nuwe Jerusalem, te dink as iets gouds en groots, met skatte en 'n goddelike lig van heerlikheid wat alles omstraal. 'n Mens is amper geneig om aan die nuwe Jerusalem te dink as 'n plek sonder mense. Maar ek dink die nuwe Jerusalem is eintlik eerder 'n baie menslike plek. 'n Medemenslike plek. Dit gaan 'n plek wees waar 'n mens juis ten volle mens kan wees, omdat jou medemense, soos jy, goeie waardes gaan hê. Dis nou waardes soos eenheid, vrede, hoop en … lewe! Dis waardes wat mense inderdaad sal kan laat saamwoon soos mense!
In die plek daarvan sal daar LEWE wees. God, ons leier, sal aan ELKEEN te drinke gee uit die fontein met die water van die lewe. Verniet. Nie net vir die rykes en die magtiges nie. Maar vir hulle ook. Nie net vir die verskoptes en verstotenes, die mishandeldes en mense met "gebreke" nie. Maar beslis vir hulle ook. Ja, "lewe" sal beteken geen diskriminasie, geen ongeregtigheid, geen onbehoorlike mag nie. Wie hierdie waardes aanhang, sal lewe.
Preekriglyn in Argief: http://www.communitas.co.za/leesrooster/nt/66-Openbaring/Openbaring%2021_1-6.doc
Seisoen van Luister PowerPoint: http://www.seisoenvanluister.co.za/produkte/powerpoint-en-word/kerkjaar-volgorde/kerkjaar-2012-13/files-download/730_8b23c2c36ac49da9bff3dd03102789c4 Lewer kommentaar Trefslae: 85
12345678910»Einde	Chris Jones	Chris Jones en ander se verdere gedagtes oor die fokusteks van die week. Dit is gebaseer op die Preekriglyne wat by Seisoen van luister, GDN en Bybel-media, die "eerste gedagtes", afgelaai kan word.	Preekstudies - ou blog	Nuutste bydraes	Verder Geluister: Rom 8:12-17 ~ Pinkster is 'n Tuin of 'n tronk
Gesprek	Verder Geluister: Efesiërs 2:1...Die meeste reaksies is op die sosiale media, bv by Facebook. As ek my eie r... Meer...
Verder Geluister: Efesiërs 2:1...Ja, jy is reg dit lyk/klink vreemd (weird) om op jou eie goed te reageer. M... Meer...
Verder Geluister: Ef 2:1-10Dan, van 'Journey with Jesus' herinner ons almal hoe totaal onmoontlik dit ... Meer...
Verder Geluister: 2 Konings 5:...Kerkmense, waarvan ek vir seker een is, het 'n weersin in die verhaal van N... Meer...
Verder Geluister: 1 Kor 9:16-2...Ek is nie oortuig dat dit wat Matteo Ricci aangevang het met die die "kern ... Meer...
Ander preke	HuweliksprekeBegrafnisprekeAnder preke	Kopiereg © 2013 Communitas. Alle Regte Voorbehou.
priligy onlinecanadian pharmacymodafinilhttp://brandcialiso.com/canadian pharmacyhttp http://propecian.com/ exposedcanadian pharmacy constipation sildenafil y dapoxetinecanadian pharmacy